stanford-oval/wikipedia huggingface dataset:
รัฐบัญญัติความเป็นส่วนตัวของผู้บริโภคในรัฐแคลิฟอร์เนีย
เจตนารมณ์ของกฎหมาย > ความรับผิดชอบ

จัดเตรียมขั้นตอนในการได้มาซึ่งความยินยอมที่จะแบ่งปันข้อมูลเพื่อวัตถุประสงค์ต่างๆ โดยต้องได้รับความยินยอมจากบิดามารดาหรือผู้ปกครองสำหรับเยาวชนที่มีอายุน้อยกว่า 13 ปี และความยินยอมจากตัวเยาวชนเองในกรณีที่มีอายุระหว่าง 13 ถึง 16 ปี
หน้าแรกในเว็บไซต์ของธุรกิจจะต้องมีลิงก์ “ห้ามขายข้อมูลส่วนตัวของข้าพเจ้า” (Do Not Sell My Personal Information) ซึ่งเมื่อคลิกแล้วจะนำผู้ใช้ไปสู่เว็บเพจที่ทำให้ตัวผู้ใช้เอง หรือผู้ได้รับมอบอำนาจ สามารถขอถอนความยินยอมจากการขายข้อมูลส่วนตัวของตนเอง
กำหนดให้มีวิธีในการยื่นคำขอในการเข้าถึงข้อมูล อย่างน้อยหนึ่งในวิธีนั้นคือ การยื่นคำขอผ่านหมายเลขโทรศัพท์ที่ไม่เสียค่าใช้จ่าย
ปรับปรุงนโยบายความเป็นส่วนตัวให้ระบุข้อมูลใหม่ตามกฎหมาย รวมถึงคำอธิบายสิทธิ์ของผู้พำนักในรัฐแคลิฟอร์เนีย
หลีกเลี่ยงการขอความยินยอมอีกครั้ง ภายใน 12 เดือนหลังจากที่ผู้พำนักในรัฐแคลิฟอร์เนียขอถอนความยินยอม
เจตนารมณ์ของกฎหมาย > วิธีการบังคับ

บริษัท นักรณรงค์ องค์กร และอื่นๆ สามารถได้รับอนุญาตให้ใช้สิทธิ์ในการถอนความยินยอม ในนามของผู้พำนักในรัฐแคลิฟอร์เนีย
บริษัทที่ตกเป็นเหยื่อของการโจรกรรมข้อมูล หรือการรั่วไหลทางข้อมูลอื่นๆ สามารถถูกสั่งโดยศาลในคำพิพากษาจากคดีที่ฟ้องในนามกลุ่มบุคคล ให้ชดใช้ค่าเสียหายเป็นมูลค่าตั้งแต่ 100 ดอลลาร์ถึง 750 ดอลลาร์ต่อผู้พำนักในรัฐแคลิฟอร์เนียและต่อกรณี หรือค่าเสียหายตามจริง อย่างใดก็ตามที่มีมูลค่ามากกว่า รวมถึงมาตรการเยียวยาอื่นใดที่ศาลเห็นสมควร โดยสำนักงานอัยการรัฐแคลิฟอร์เนียสามารถเลือกที่จะดำเนินคดีกับบริษัทโดยไม่ต้องรอให้มีผู้ใดฟ้องคดีแพ่งเสียก่อน
ค่าปรับไม่เกิน 7,500 ดอลลาร์ต่อการละเมิดกฎหมายโดยเจตนาในแต่ละกรณี และไม่เกิน 2,500 ดอลลาร์ต่อการละเมิดกฎหมายโดยไม่เจตนาในแต่ละกรณี
ประกาศเกี่ยวกับความเป็นส่วนตัวจะต้องเข้าถึงได้ และมีรูปแบบอื่นเป็นทางเลือกเสริมพร้อมชี้แจงอย่างชัดเจน
คำจำกัดความของข้อมูลส่วนตัว

กฎหมาย CCPA จำกัดความหมายของข้อมูลส่วนตัวไว้ว่า ข้อมูลส่วนตัวคือข้อมูลที่สามารถระบุตัวตน, นำไปเกี่ยวข้อง, นำไปอธิบาย, เป็นไปได้ที่จะนำไปเชื่อมโยง, หรือเป็นไปได้ที่จะนำไปเชื่อมต่อ โดยตรงหรือโดยอ้อม กับผู้บริโภคคนใดคนหนึ่งหรือครัวเรือนใดครัวเรือนหนึ่ง เช่นนามจริง นามแฝง ที่อยู่ตามไปรษณีย์ สิ่งระบุตัวตนอันเป็นเอกลักษณ์ สิ่งระบุตัวตนออนไลน์ ที่อยู่ไอพี ที่อยู่อีเมล์ ชื่อบัญชี หมายเลขประกันสังคม หมายเลขใบอนุญาตขับขี่ หมายเลขหนังสือเดินทาง หรือสิ่งระบุตัวตนอื่นๆ
นอกจากนี้ ในประมวลกฎหมายแพ่งรัฐแคลิฟอร์เนียตอนที่ 4 แผนกที่ 3 ยังให้คำจำกัดความกับข้อมูลส่วนตัวไว้ว่าหมายถึงข้อมูลใดๆ ที่ระบุตัวตน, นำไปเกี่ยวข้อง, นำไปอธิบาย, หรือสามารถนำไปเชื่อมโยงได้กับ บุคคลใดบุคคลหนึ่ง เช่นชื่อ ลายมือชื่อ หมายเลขประกันสังคม คำอธิบายลักษณะเฉพาะทางกายภาพ ที่อยู่ หมายเลขโทรศัพท์ หมายเลขหนังสือเดินทาง หมายเลขบัตรประจำตัวของรัฐหรือหมายเลขใบอนุญาตขับขี่ หมายเลขกรมธรรม์ ข้อมูลการศึกษา การว่าจ้าง ประวัติการทำงาน หมายเลขบัญชีธนาคาร หมายเลขบัตรเครดิต หมายเลขบัตรเดบิตหรือข้อมูลทางการเงินอื่นๆ ข้อมูลทางการแพทย์ หรือข้อมูลเกี่ยวกับประกันสุขภาพ เป็นต้น
ข้อมูลที่เปิดเผยสู่สาธารณะ คือข้อมูลที่สามารถเข้าถึงได้จากระเบียนส่วนปกครองท้องถิ่น ระเบียนของรัฐ และระเบียนของรัฐบาลกลาง ไม่ถือว่าเป็นข้อมูลส่วนตัว
ข้อแตกต่างหลักระหว่างกฎหมาย CCPA กับระเบียบการคุ้มครองข้อมูลทั่วไป (กฎหมาย GDPR) ของสหภาพยุโรปได้แก่ขอบเขตของกฎหมายและพื้นที่ที่กฎหมายมีอำนาจครอบคลุม คำจำกัดความเกี่ยวกับข้อมูลที่ได้รับความคุ้มครอง ระดับความเฉพาะเจาะจง และสิทธิ์ในการถอนความยินยอมในการขายข้อมูล กฎหมาย CCPA ยังแตกต่างจากกฎหมาย GDPR ในคำจำกัดความของข้อมูลส่วนตัว เนื่องจากในบางกรณีกฎหมาย CCPA จำกัดการบังคับใช้กฎหมายกับข้อมูลส่วนตัวที่เก็บรวบรวมมาจากผู้บริโภคเองเท่านั้น โดยไม่ได้ครอบคลุมถึงข้อมูลที่ถูกซื้อ หรือได้มาจากบุคคลที่สาม ในขณะที่กฎหมาย GDPR ครอบคลุมข้อมูลส่วนตัวในทุกกรณี ไม่ว่าจะเก็บรวบรวมมาอย่างไร เว้นเสียแต่ว่าเจ้าของข้อมูลเองเป็นคนเผยแพร่ต่อสาธารณะ ซึ่งถือว่าเป็นการจำกัดความที่กว้างกว่ามากเมื่อเทียบกับกฎหมาย CCPA
ดูเพิ่ม

ระเบียบการคุ้มครองข้อมูลทั่วไป
สถานีบางอ้อ

สัปปายะสภาสถานมองจากชานชาลาสถานี
สถานีบางอ้อ (อังกฤษ: Bang O Station, รหัส BL08) เป็นสถานีรถไฟฟ้าแบบยกระดับ ในเส้นทาง รถไฟฟ้ามหานคร สายเฉลิมรัชมงคล โดยสถานีจะยกระดับเหนือถนนจรัญสนิทวงศ์ บริเวณซอยจรัญสนิทวงศ์ 88 ในพื้นที่แขวงบางอ้อ เขตบางพลัด กรุงเทพมหานคร สถานีบางอ้อเป็นสถานีสุดท้ายของฝั่งธนบุรี ก่อนจะข้ามแม่น้ำเจ้าพระยาเข้าสู่ฝั่งพระนครที่สถานีบางโพ ในทางกลับกัน สำหรับรถไฟปลายทางสถานีท่าพระ สถานีบางอ้อเป็นสถานีแรกของฝั่งธนบุรีหลังจากรถไฟข้ามแม่น้ำเจ้าพระยามาแล้ว
สถานีบางอ้อเปิดให้บริการครั้งแรกในวันที่ 4 ธันวาคม พ.ศ. 2562 ในฐานะสถานีทดลองระบบ โดยให้บริการในช่วงเวลา 10:00 ถึง 16:00 น. ต่อมาจึงได้ขยายเวลาให้บริการเป็น 06:00 ถึง 24:00 ในวันที่ 15 กุมภาพันธ์ พ.ศ. 2563
ที่ตั้ง

ถนนจรัญสนิทวงศ์บริเวณซอยจรัญสนิทวงศ์ 88 ในพื้นที่แขวงบางอ้อ เขตบางพลัด กรุงเทพมหานคร ตัวสถานีตั้งอยู่ใกล้กับโรงพยาบาลยันฮี
แผนผังสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย 
| U3 ชานชาลา  | ชานชาลา 2 | สายสีน้ำเงิน มุ่งหน้า ท่าพระ |
| U3 ชานชาลา  | ชานชาลา 1 | สายสีน้ำเงิน มุ่งหน้า หลักสอง (ผ่าน บางซื่อ) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย 
| U2 ชั้นขายบัตรโดยสาร  | ชั้นขายบัตรโดยสาร | ทางออก, ศูนย์บริการผู้โดยสารและนักท่องเที่ยว, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า |
| G ระดับถนน  | - | ป้ายรถประจำทาง, ถนนจรัญสนิทวงศ์, เขตบางพลัด |
รายละเอียดสถานี > สัญลักษณ์ของสถานี

ใช้สีน้ำเงินตกแต่งบริเวณเสาสถานี ประตูกั้นชานชาลา ทางขึ้น-ลงสถานี และป้ายบอกทางต่าง ๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ชานชาลาแต่ละฝั่งมีจอโทรทัศน์บอกเวลารอรถไฟและปลายทางของแต่ละฝั่ง ส่วนหลังคาใช้สีเทาเพื่อสื่อว่าเป็นสถานีรายทาง และหลังคาส่วนเหนือรางรถไฟช่วงกลางสถานีเป็นหลังคากระจก ทำให้ในเวลากลางวันชั้นชานชาลาจะมีความโปร่งและสว่างเนื่องจากแสงแดงสามารถส่องลงมายังพื้นชานชาลาได้
รายละเอียดสถานี > รูปแบบของสถานี

ชานชาลาสถานี
ทางออกฉุกเฉินจากชานชาลา
ชานชาลาขณะรถไฟกำลังทำขบวนเข้าสถานี
เป็นสถานีลอยฟ้า เป็นชานชาลาแบบข้าง (Station with Side Platform)
รายละเอียดสถานี > ทางเข้า-ออกสถานี

ทางออก 1
ลิฟต์บริเวณทางออก 1
ทางออก 2
ทางออก 3
ทางออก 4 บริเวณซอยจรัญสนิทวงศ์ 88
| หมายเลข | สิ่งอำนวยความสะดวก> ลิฟต์  | สิ่งอำนวยความสะดวก> บันได | สิ่งอำนวยความสะดวก> บันไดเลื่อน | สถานที่ใกล้เคียง |
| --- | --- | --- | --- | --- |
| 1 |  |  |  | ซอยจรัญสนิทวงศ์ 86/2, ศูนย์บริการสาธารณสุข 31, มัสยิดบางอ้อ |
| 2 |  |  |  | ซอยจรัญสนิทวงศ์ 85, วัดสามัคคีสุทธาวาส, อาคารชุดเดอะ ทรี ริโอ้ |
| 3 |  |  |  (ขึ้น) | ซอยจรัญสนิทวงศ์ 89/2, บางอ้อโฮมทาวน์ |
| 4 |  |  |  (ขึ้น) | ซอยจรัญสนิทวงศ์ 90, โรงพยาบาลยันฮี |
รายละเอียดสถานี > การจัดพื้นที่ในตัวสถานี

แบ่งเป็น 3 ชั้น ประกอบด้วย
3 ชั้นชานชาลา (Platform level)
2 ชั้นจำหน่ายบัตรโดยสาร, เหรียญโดยสาร และห้องประชาสัมพันธ์ (Concourse level)
1 ชั้นระดับถนน (Ground level)
รายละเอียดสถานี > ข้อมูลการให้บริการ > ความถี่ขบวนรถ

ช่วงทดลองให้บริการรถไฟมีความถี่ 8-10 นาทีต่อขบวน
รถโดยสารประจำทาง

เส้นทางที่มีรถรองรับวีลแชร์
รถโดยสารประจำทาง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 18 (2-3)  | ตลาดท่าอิฐ |  อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) 2.รถโดยสารประจำทางสีส้ม (ใช้พลังงานไฟฟ้า) | บจก.ไทยสมายล์บัส |  |
| 110 (2-35)  | ประชานิเวศน์ 3 | เทเวศร์ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) 2.รถโดยสารประจำทางสีส้ม (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 170 (4-49)  | ตลาดเซฟอี |  สถานีกลางกรุงเทพอภิวัฒน์ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) 2.รถโดยสารประจำทางสีส้ม (ใช้พลังงานไฟฟ้า) | บจก.ไทยสมายล์บัส |  |
| 175 (2-22)  | ท่าน้ำนนทบุรี | ถนนตก | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 203 | ท่าอิฐ | สนามหลวง | 1.รถโดยสารประจำทางธรรมดาสีส้ม 2.รถโดยสารประจำทางธรรมดาสีชมพู 3.รถโดยสารประจำทางปรับอากาศสีเหลือง 4.รถโดยสารประจำทางปรับอากาศขนาดเล็กสีฟ้า | บจก.บางกอก 118 |  |
ถนนจรัญสนิทวงศ์ : สาย 18 110 203 2-22(175) 4-49(170)  กะป๊อเขียว MRT บางอ้อ - ชัยพฤกษ์ (ปัจจุบันกะป๊อไปไม่ถึงสายใต้ใหม่แล้ว)
ถนนบางกรวย : กะป๊อเขียว วัดจันทบางกรวย - ใต้สะพานกรุงธน สองแถว 1010 บางกรวย - วัดปากน้ำ สองแถวเขียว มจพ - โลตัสนครอินทร์ (รถจะเขียนว่า”พระคุณพ่อพระคุณแม่”) รถสองแถวสีส้ม 6162 วัดชลอ - ท่าน้ำนนท์
ชั้นจำหน่ายบัตรโดยสาร
โทชินเด็ง 4

วิดีโอเกม ค.ศ. 1999
| โทชินเด็ง 4 |
| --- | --- |

ผู้พัฒนา: แทมซอฟต์
ผู้จัดจำหน่าย: ญี่ปุ่น: ทาการะ ยุโรป: สตูดิโอธรี
เครื่องเล่น: เพลย์สเตชัน
วางจำหน่าย: ญี่ปุ่น: 12 สิงหาคม ค.ศ. 1999 แพล: 30 มิถุนายน ค.ศ. 2000
แนว: ต่อสู้
รูปแบบ: ผู้เล่นเดี่ยว, หลายผู้เล่น
โทชินเด็ง 4 (อักษรโรมัน: Toshinden 4) เปิดตัวที่ประเทศญี่ปุ่นในชื่อ โทชินเด็งซูบารุ เป็นเกมต่อสู้ ค.ศ. 1999 ที่พัฒนาโดยบริษัทแทมซอฟต์และเผยแพร่โดยบริษัททาการะสำหรับเพลย์สเตชัน เกมนี้เป็นภาคที่สี่และภาคสุดท้ายของซีรีส์แบตเทิลอะรีนาโทชินเด็ง ซึ่งแตกต่างจากภาคก่อน ๆ ตรงที่ไม่ได้รับการเผยแพร่ในทวีปอเมริกาเหนือ เกมดังกล่าวมีตัวละครใหม่ทั้งหมด โดยมีเพียงอดีตตัวเอกอย่างเออิจิ, ตัวร้ายอย่างเวอร์มิเลียนและนารุที่กลับมาอีกครั้ง ส่วนตัวเอกใหม่ในโทชินเด็ง 4 คือลูกชายของเออิจิที่ชื่อว่าซูบารุ โดยได้รับการตอบรับเชิงลบจากนักวิจารณ์
รูปแบบการเล่น

โหมดเนื้อเรื่องภาคนี้ประกอบด้วยทีมที่ต่อสู้แบบสามต่อสาม ส่วนโหมดเสริม ได้แก่ โหมดเอาชีวิตรอด, โหมดทำเวลา และโหมดฝึกซ้อม โดยก่อนการต่อสู้ทุกครั้ง จะมีคัตซีนตามเนื้อเรื่องของเกม
การตอบรับ

เกมนี้ได้รับการตอบรับไม่ดี นิตยสารออฟฟิเชียลเพลย์สเตชันแมกกาซีนให้ความเห็นว่า "โหมดเกมหลากหลายไม่สามารถชดเชยเกมต่อสู้ที่ไม่ค่อยดีได้"
คริสเตียน นัต จากเว็บไซต์เกมสปอตได้วิจารณ์เกมโทชินเด็ง 4 นำเข้าจากต่างประเทศ โดยเขียนว่าการควบคุมนั้น "ลำบาก" และ "มีการหน่วงเวลาค่อนข้างมาก" นอกจากนี้ ยังติเตียนการเคลื่อนไหวและการโจมตี รวมถึงกราฟิก แต่เขามีความคิดเห็นในเชิงบวกเกี่ยวกับเสียงพูด, การเปิดเกมแบบอนิเมะ และการออกแบบเหล่าตัวละคร
แหล่งข้อมูลอื่น

โทชินเด็ง 4 ที่ MobyGames
พายุเฮอริเคนแคทรีนา

พายุเฮอริเคนแคทรีนา (อังกฤษ: Hurricane Katrina) คือพายุเฮอริเคนที่รุนแรง และสร้างความเสียหายที่สุด ในประวัติศาสตร์ของสหรัฐอเมริกา ถูกจัดความรุนแรงตาม มาตราเฮอริเคนในประเภทที่ 5 (ตามมาตราของ Saffir-Simpson Hurricane Scale) ซึ่งถือว่ารุนแรงที่สุด และมีพายุเฮอริเคนที่อยู่ในประเภทนี้มาก่อนเพียง 3 ลูกเท่านั้น ได้แก่ เฮอริเคนเลเบอร์เดย์ (Hurricane Labor Day, 1935) ในปี พ.ศ. 2478, เฮอริเคนคามิลล์ (Hurricane Camille, 1969) ในปี พ.ศ. 2512 และ เฮอริเคนแอนดรูว์ (Hurricane Andrew) ในปี พ.ศ. 2535 ก่อนที่จะถูกลดระดับความรุนแรงให้อยู่ในประเภทที่ 4 เฮอริเคนดังกล่าวสร้างความเสียหายมหาศาลให้แก่ชายฝั่งด้านตะวันออกของสหรัฐอเมริกา ทางตอนใต้ของประเทศ โดยเฉพาะอย่างยิ่งใน เมืองนิวออร์ลีนส์ ในรัฐลุยเซียนา ซึ่งตามแถลงการณ์ของทางการสหรัฐฯ ในวันที่ 29 สิงหาคม พ.ศ. 2548 พายุดังกล่าวกินเนื้อที่ความเสียหายประมาณ 90,000 ตารางไมล์ (233,000 ตารางกิโลเมตร) ซึ่งกว้างเกือบเท่าเกาะบริเตนใหญ่ทั้งเกาะ
พายุดังกล่าวทำให้คนประมาณห้าล้านคนไม่มีไฟฟ้าใช้ ซึ่งกว่าจะแก้ปัญหาดังกล่าวได้คาดว่าจะต้องใช้เวลาประมาณ 2 เดือน และแผนบรรเทาภัยพิบัติหลายแผนได้ถูกนำมาใช้ในพื้นที่ที่ประสบภัย
ข้อติติงการแก้ไขปัญหาของรัฐบาลสหรัฐ

รัฐบาลสหรัฐได้รับการติเตียนเป็นอย่างมากถึงการบริหารงานที่ผิดพลาดและขาดความเป็นผู้นำในการแก้ไขปัญหา ทำให้เกิดความล่าช้าและเกิดการเสียชีวิตมากเกินกว่าที่ควรจะเป็น หน่วยงานที่รับผิดชอบในขณะนั้นคือ สำนักจัดการภาวะฉุกเฉินกลาง (ฟีมา)
สถานีบางพลัด

สถานีบางพลัด (อังกฤษ: Bang Phlat Station, รหัส BL07) เป็นสถานีรถไฟฟ้ายกระดับในเส้นทาง รถไฟฟ้ามหานคร สายเฉลิมรัชมงคล ยกระดับเหนือถนนจรัญสนิทวงศ์ และคลองบางพลัด
ที่ตั้ง

ถนนจรัญสนิทวงศ์ บริเวณด้านหน้าธนาคารกสิกรไทย สาขาบางพลัด ในพื้นที่แขวงบางอ้อ เขตบางพลัด กรุงเทพมหานคร
แผนผังสถานี

| 0 | 1 | 2 |
| --- | --- | --- |
U3 ชานชาลา : 
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U3 ชานชาลา  | ชานชาลา 2 | สายสีน้ำเงิน มุ่งหน้า ท่าพระ |
| U3 ชานชาลา  | ชานชาลา 1 | สายสีน้ำเงิน มุ่งหน้า หลักสอง (ผ่าน บางซื่อ) |
U3 ชานชาลา : ชานชาลาด้านข้าง, ประตูรถจะเปิดทางด้านซ้าย
| U2 ชั้นขายบัตรโดยสาร  | ชั้นขายบัตรโดยสาร | ทางออก, ศูนย์บริการผู้โดยสารและนักท่องเที่ยว, ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า |
| G ระดับถนน  | - | ป้ายรถประจำทาง, เขตบางพลัด  |
รายละเอียดสถานี > สัญลักษณ์ของสถานี

ใช้สีน้ำเงินตกแต่งบริเวณเสาสถานี, ประตูกั้นชานชาลา, ทางขึ้น-ลงสถานี และป้ายบอกทางต่างๆ ในสถานี เพื่อบ่งบอกว่าเป็นสถานีในเส้นทางรถไฟฟ้าสายสีน้ำเงิน ส่วนหลังคาใช้สีเทาเพื่อสื่อว่าเป็นสถานีรายทาง
รายละเอียดสถานี > รูปแบบของสถานี

เป็นสถานีลอยฟ้า เป็นชานชาลาแบบข้าง (Station with Side Platform) มีประตูกั้นชานชาลาแบบครึ่งความสูง (Half Height Platform Screen Doors : HHPSDs)
รายละเอียดสถานี > การจัดพื้นที่ในตัวสถานี

แบ่งเป็น 2 ชั้น ประกอบด้วย
3 ชั้นชานชาลา (Platform level)
2 ชั้นจำหน่ายบัตรโดยสาร, เหรียญโดยสาร และห้องประชาสัมพันธ์ (Concourse level)
1 ชั้นระดับถนน (Ground level)
รายละเอียดสถานี > ทางเข้า-ออกสถานี

1 ซอยจรัญสนิทวงศ์ 81 , วัดบางพลัด
2 สำนักงานเขตบางพลัด
3 ซอยจรัญสนิทวงศ์ 76
4 ซอยจรัญสนิทวงศ์ 72 , วัดอาวุธวิกสิตาราม , วัดภาณุรังษี
รถโดยสารประจำทาง

เส้นทางที่มีรถรองรับวีลแชร์
รถโดยสารประจำทาง > รถเอกชน

| สายที่ | จุดเริ่มต้น | จุดสิ้นสุด | ประเภทของรถที่ให้บริการ | ผู้ให้บริการ | หมายเหตุ |
| --- | --- | --- | --- | --- | --- |
| 18 (2-3)  | ตลาดท่าอิฐ |  อนุสาวรีย์ชัยสมรภูมิ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) 2.รถโดยสารประจำทางสีส้ม (ใช้พลังงานไฟฟ้า) | บจก.ไทยสมายล์บัส |  |
| 110 (2-35)  | ประชานิเวศน์ 3 | เทเวศร์ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) 2.รถโดยสารประจำทางสีส้ม (ใช้พลังงานไฟฟ้า) | บจก.สมาร์ทบัส (เครือไทยสมายล์บัส) |  |
| 170 (4-49)  | ตลาดเซฟอี |  สถานีกลางกรุงเทพอภิวัฒน์ | 1.รถโดยสารประจำทางปรับอากาศสีน้ำเงิน (ใช้พลังงานไฟฟ้า) 2.รถโดยสารประจำทางสีส้ม (ใช้พลังงานไฟฟ้า) | บจก.ไทยสมายล์บัส |  |
| 175 (2-22)  | ท่าน้ำนนทบุรี | ถนนตก | รถโดยสารประจำทางปรับอากาศสีน้ำเงิน (ใช้พลังงานไฟฟ้า) | บจก.ไทยสมายล์บัส |  |
| 203 | ท่าอิฐ | สนามหลวง | 1.รถโดยสารประจำทางธรรมดาสีส้ม 2.รถโดยสารประจำทางธรรมดาสีชมพู 3.รถโดยสารประจำทางปรับอากาศสีเหลือง 4.รถโดยสารประจำทางปรับอากาศขนาดเล็กสีฟ้า | บจก.บางกอก 118 |  |
ถนนจรัญสนิทวงศ์ : สาย 18 110 203 2-22(175) 4-49(170) กะป๊อเขียว รพ.ยันฮี - สายใต้ใหม่
ซอยจรัญสนิทวงศ์ 75  (ซอยภาณุรังษี) : กะป๊อเขียว วัดจันทบางกรวย - ใต้สะพานกรุงธน
แหล่งข้อมูลอื่น

แผนที่จากเว็บไซต์บีอีเอ็ม เก็บถาวร 2022-07-01 ที่ เวย์แบ็กแมชชีน
| ด ค ก สถานีของรถไฟฟ้ามหานคร สายเฉลิมรัชมงคล |
| --- | --- |
ท่าพระ–บางซื่อ:  ท่าพระ   จรัญฯ 13  ไฟฉาย  บางขุนนนท์   บางยี่ขัน  สิรินธร  บางพลัด  บางอ้อ  บางโพ  เตาปูน  
บางซื่อ–หัวลำโพง:  บางซื่อ   กำแพงเพชร  สวนจตุจักร   พหลโยธิน   ลาดพร้าว   รัชดาภิเษก  สุทธิสาร  ห้วยขวาง  ศูนย์วัฒนธรรมแห่งประเทศไทย   พระราม 9  เพชรบุรี   สุขุมวิท   ศูนย์การประชุมแห่งชาติสิริกิติ์  คลองเตย  ลุมพินี  สีลม   สามย่าน  หัวลำโพง 
หัวลำโพง–หลักสอง:  วัดมังกร  สามยอด   สนามไชย  อิสรภาพ  ท่าพระ   บางไผ่  บางหว้า   เพชรเกษม 48  ภาษีเจริญ  บางแค  หลักสอง 
หลักสอง–พุทธมณฑล สาย 4 (โครงการ):  พุทธมณฑล สาย 2  ทวีวัฒนา  หนองแขม  พุทธมณฑล สาย 4 
ถนนจรัญสนิทวงศ์ บริเวณสถานีฯ
ป้ายข้อมูลฯ บริเวณทางออก
ชั้นจำหน่ายบัตรโดยสาร
ทัศนียภาพนอกสถานี
ชานชาลา
รางรถไฟไปยัง สถานีบางอ้อ
ลีอังดรู อัสซัมเซา

| ข้อมูลส่วนตัว |
| --- | --- | --- | --- |
ชื่อเต็ม:  ลีอังดรู อัสซัมเซา ดา ซิลวา
วันเกิด:   (1986-02-03) 3 กุมภาพันธ์ ค.ศ. 1986 (38 ปี)
สถานที่เกิด:  ประเทศบราซิล
ส่วนสูง:  1.80 m (5 ft 11 in)
ตำแหน่ง:  กองหน้า / ปีก
ข้อมูลสโมสร
สโมสรปัจจุบัน:  มหาสารคาม เอสบีที
หมายเลข:  10
สโมสรอาชีพ*
| ปี |  ทีม |  ลงเล่น |  (ประตู) |
| 2550 |  Madureira |  15 |  (1) |
| 2550 |  Vitória |  27 |  (4) |
| 2550 |  ฟลาเม็งกู |  24 |  (2) |
| 2552 |  Bangu |   |   |
| 2553 |  Olaria |  3 |  (1) |
| 2553 |  Vila Nova |  2 |  (0) |
| 2554 |  Cabofriense |  9 |  (1) |
| 2554–2557 |  เชียงราย ยูไนเต็ด |  45 |  (28) |
| 2556 |  → ชลบุรี (ยืมตัว) |  12 |  (7) |
| 2558–2559 |  ชลบุรี |  61 |  (21) |
| 2560 |  ศรีสะเกษ |  17 |  (11) |
| 2560–2561 |  เอสซีจี เมืองทอง ยูไนเต็ด |  16 |  (13) |
| 2561 |  → แอร์ฟอร์ซ เซ็นทรัล (ยืมตัว) |  8 |  (2) |
| 2561–2563 |  นครราชสีมา |  55 |  (27) |
| 2563–2564 |  สุพรรณบุรี |  14 |  (7) |
| 2564–2565 |  เมืองกาญจน์ ยูไนเต็ด |  25 |  (17) |
| 2566– |  มหาสารคาม เอสบีที |  20 |  (16) |
|  |  สงขลาเอฟซี |   |   |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19 พฤศจิกายน ค.ศ. 2023 (UTC)
ลีอังดรู อัสซัมเซา (โปรตุเกส: Leandro Assumpção; เกิดวันที่ 3 กุมภาพันธ์ ค.ศ. 1986) เป็นนักฟุตบอลชาวบราซิล ลงเล่นในตำแหน่งกองหน้า ปัจจุบันเล่นให้กับมหาสารคาม เอสบีที ในไทยลีก 2
สโมสร > เอสซีจี เมืองทอง ยูไนเต็ด > ฤดูกาล 2560

เมื่อวันพฤหัสบดีที่ 1 มิถุนายน พ.ศ. 2560 เอสซีจี เมืองทองได้เปิดตัวผู้เล่นที่เสริมทัพเข้าทีมในช่วงตลาดนักเตะเลกที่สอง หนึ่งในนั้นคือ ลีอังดรู อัสซัมเซา กองหน้าชาวบราซิลของทีม "กูปรีอันตราย" ศรีสะเกษ โดยได้มีการเปิดตัวชูผ้าพันคอที่สนาม เอสซีจี สเตเดียม
อัสซัมเซา ลงเล่นให้กับเอสซีจี เมืองทอง ยูไนเต็ด ในนัดที่บุกไปเสมอสุโขทัยที่สนามทุ่งทะเลหลวง 2–2 เมื่อวันที่ 18 มิถุนายน พ.ศ. 2560 ต่อมาวันที่ 21 มิถุนายน การแข่งขันช้าง เอฟเอคัพ รอบ 64 ทีมสุดท้าย อัสซัมเซาทำประตูแรกในสีเสื้อเมืองทอง นัดเอาชนะเมืองเลย ยูไนเต็ด 3–0 ที่เอสซีจีสเตเดียม ต่อมาวันที่ 25 มิถุนายน การแข่งขันไทยลีก เขาทำประตูขึ้นนำในนัดเปิดบ้านเอาชนะบีอีซี-เทโรศาสน 2–1 และในวันที่ 28 มิถุนายน เขาทำอีกสองประตู ในนัดเปิดบ้านพบทีมเก่า "ฉลามชล" ชลบุรี 3–1
วันที่ 5 กรกฎาคม อัสซัมเซาทำประตูในนัดบุกชนะนครราชสีมา มาสด้า 1–0 ที่สนามกีฬาเฉลิมพระเกียรติ 80 พรรษา ต่อมาวันที่ 9 กรกฎาคม เขาทำประตูในนัดเปิดบ้านเสมอ "ปราสาทสายฟ้า" บุรีรัมย์ ยูไนเต็ด 1–1 ต่อมาวันที่ 26 กรกฎาคม การแข่งขันโตโยต้า ลีกคัพ รอบ 32 ทีมสุดท้าย เขาทำประตูนัดเปิดบ้านชนะบางกอกกล๊าส 5-2 และในวันที่ 30 กรกฎาคม เขาทำแฮตทริกในนัดที่เอาชนะซุปเปอร์ พาวเวอร์ สมุทรปราการ 9–1 ที่ราชมังคลากีฬาสถาน
วันที่ 10 กันยายน อัสซัมเซาทำประตูในนัดเปิดบ้านชนะราชบุรี มิตรผล 3–0 ต่อมาวันที่ 17 กันยายน เขาทำอีกสองประตู นัดบุกชนะสุพรรณบุรีที่สนามกีฬากลางจังหวัดสุพรรณบุรี 4–1 และในวันที่ 27 กันยายน การแข่งขันช้าง เอฟเอคัพ รอบ 16 ทีมสุดท้าย เขาช่วยทำประตู เปิดบ้านเอาชนะลำปางไปได้ 5–0
วันที่ 1 ตุลาคม การแข่งขันโตโยต้า ลีกคัพ รอบ 16 ทีมสุดท้าย อัสซัมเซาทำประตูจากการยิงลูกโทษ นัดเปิดบ้านชนะแบงค็อก ยูไนเต็ด 2–1 ต่อมาวันที่ 11 ตุลาคม โตโยต้า ลีกคัพ รอบ 8 ทีมสุดท้าย เขาทำประตูขึ้นนำ ช่วยให้ทีมของเขาบุกชนะ "ปราสาทสายฟ้า" บุรีรัมย์ ยูไนเต็ด 2–0 ที่สนามไอ-โมบาย และในวันที่ 22 ตุลาคม เขาทำประตูตีเสมอการท่าเรือที่แพตสเตเดียม จบลงด้วยสกอร์ 1–1
และในวันที่ 18 พฤศจิกายน เขาทำประตูในนัดปิดฤดูกาล เปิดบ้านพบบางกอกกล๊าส 2–0
สถิติหลังจบฤดูกาล 2560 อัสซัมเซาทำประตูให้กับ "กิเลนผยอง" ทั้งหมด 18 ประตู แบ่งเป็นไทยลีก 13 ประตู, เอฟเอคัพ 2 ประตู และลีกคัพอีก 3 ประตู
สโมสร > แอร์ฟอร์ซ เซ็นทรัล

วันที่ 19 มกราคม พ.ศ. 2561 อัสซัมเซาย้ายมาร่วมทีม "อินทรีทัพฟ้า" แอร์ฟอร์ซ เซ็นทรัล สโมสรน้องใหม่ที่เลื่อนชั้นจากไทยลีก 2 ต่อมาวันที่ 10 กุมภาพันธ์ พ.ศ. 2561 เขาทำประตูแรกให้กับสโมสรในนัดที่แอร์ฟอร์ซเปิดบ้านแพ้สุโขทัย 1-2 และวันที่ 18 มีนาคม เขาทำประตูที่สองในลีก ในนัดที่แอร์ฟอร์ซเปิดบ้านเสมอชัยนาท ฮอร์นบิล 2–2
อัสซัมเซาแยกทางกับสโมสรก่อนจบเลกแรก โดยเขาทำประตูให้กับแอร์ฟอร์ซเพียง 2 ประตู
สโมสร > นครราชสีมา มาสด้า

ในเดือนพฤษภาคม พ.ศ. 2561 อัสซัมเซาได้ย้ายไปร่วมทีมนครราชสีมา มาสด้า โดยเขาจะสวมเสื้อหมายเลข 77 และได้ลงเล่นในเลกที่สองของฤดูกาล 2561 เขาทำประตูแรกให้กับสโมสรเมื่อวันที่ 17 มิถุนายน ซึ่งเป็นนัดที่นครราชสีมาบุกไปเสมออุบล ยูเอ็มที 2–2 โดยเขาทำสองประตูในนัดนั้น
สถิติหลังจบฤดูกาล 2561 อัสซัมเซาทำประตูให้กับ "สวาทแคท" ทั้งหมด 10 ประตู แบ่งเป็นในลีก 7 ประตู และในฟุตบอลถ้วยโตโยต้า ลีกคัพ อีก 3 ประตู
เกียรติประวัติ > สโมสร

ไทยลีกคัพ (1): 2560
แม่โขงคลับแชมเปียนชิพ (1): 2560
ไทยลีก 3 อันดับที่ 3 (เลื่อนชั้น): 2566–67
เกียรติประวัติ > รางวัลส่วนตัว

ผู้เล่นยอดเยี่ยมประจำเดือน ไทยลีก 2: มกราคม 2565
แหล่งข้อมูลอื่น

ข้อมูลของ ลีอังดรู อัสซัมเซา ที่ ซ็อกเกอร์เวย์
| ด ค กผู้เล่นชุดปัจจุบันของสโมสรฟุตบอลมหาสารคาม เอสบีที  |
| --- | --- |
 4 ธีระพงศ์  6 ปาตรีซียู  7 ณัฐพล  8 อลงกรณ์  10 อัสซัมเซา  11 รูมาแนลี  12 อดุลย์ลิขิต  13 ณัฐวรรณ  15 นพนนท์  17 ภคนันท์  18 ภูวดล  19 	กิตติพงษ์  22 อิสหมัย  23 อดุลย์ลิขิต  24 ชนาธิป  29 ธีรภัค  33 ปณต  37 กรรณ  40 ศรนารายณ์  44 อัครเดช  59 ภูมรินทร์  69 จิรัญพงษ์  71 แมลู  89 วานิช  91 ณัฐพงษ์  หัวหน้าผู้ฝึกสอน: จักรราช
เจดีย์ชเวซานดอ

เจดีย์ชเวซานดอ อาจหมายถึง:
เจดีย์ชเวซานดอ (พุกาม)
เจดีย์ชเวซานดอ (แปร)
เจดีย์ชเวซานดอ (ตองอู)
เจดีย์ชเวซานดอ (ตาน-ดแว)
เจดีย์ชเวซานดอ (ตูนเต้)
เจดีย์ชเวซานดอ (พุกาม)

สำหรับสถานที่อื่นที่มีชื่อเดียวกัน ดูที่ เจดีย์ชเวซานดอ
| เจดีย์ชเวซานดอ |
| --- | --- |
ရွှေဆံတော် ဘုရား

ศาสนา
ศาสนา: พุทธ
นิกาย: เถรวาท
ที่ตั้ง
ที่ตั้ง: ญองอู้ ภาคมัณฑะเลย์ พม่า
ที่ตั้งในประเทศพม่า
พิกัดภูมิศาสตร์: 21°09′50″N 94°51′58″E﻿ / ﻿21.163812°N 94.866037°E﻿ / 21.163812; 94.866037
สถาปัตยกรรม
ผู้ก่อตั้ง: พระเจ้าอโนรธามังช่อ
เสร็จสมบูรณ์: ค.ศ. 1057; 967 ปีที่แล้ว (1057)
ความสูงสูงสุด: 100 เมตร (328 ฟุต)
เจดีย์ชเวซานดอ (พม่า: ရွှေဆံတော် ဘုရား, ออกเสียง: [ʃwèsʰàɰ̃dɔ̀ pʰəjá]) เป็นเจดีย์พุทธตั้งอยู่ในพุกาม ประเทศพม่า เป็นเจดีย์ที่สูงที่สุดในพุกาม และมีฐานห้าชั้น ยอดบนสุดเจดีย์มีฉัตรประดับด้วยเพชรพลอย เจดีย์แห่งนี้สร้างขึ้นโดยพระเจ้าอโนรธามังช่อเมื่อ ค.ศ. 1057 และเคยประดับกระเบื้องดินเผาแสดงภาพเรื่องจากชาดก ภายในเจดีย์ประดิษฐานพระเกศาพุทธเจ้าซึ่งได้มาจากสะเทิม
พายุเฮอริเคนแซนดี

พายุเฮอริเคนแซนดี (อังกฤษ: Hurricane Sandy) เป็นพายุที่อันตรายและเป็นภัยมากที่สุด รวมทั้งเป็นพายุเฮอริเคนที่รุนแรงที่สุดในฤดูพายุเฮอริเคนแอตแลนติกปี พ.ศ. 2555 สร้างความเสียหายเกือบ 70 พันล้านเหรียญสหรัฐ (ค่าเงินปี พ.ศ. 2555) เป็นพายุเฮอริเคนที่มีสร้างความเสียหายมากเป็นอันดับสองในสหรัฐอเมริกา จนกระทั่งพายุเฮอริเคนฮาร์วีย์และเฮอริเคนมารีอาในปี 2560 มาแซงหน้า โดยเฮอร์ริเคนแซนดีเป็นพายุที่สิบแปด เป็นพายุเฮอริเคนที่สิบ เฮอร์ริเคนแซนดีเป็นพายุระดับ 3 ตามมาตราเฮอร์ริเคนแซฟเฟอร์-ซิมป์สันที่จุดรุนแรงที่สุดเมื่อพายุได้ขึ้นฝั่งในประเทศคิวบา ในขณะที่พายุแซนดีเป็นพายุเฮอริเคนระดับ 2 อยู่ที่นอกชายฝั่งทางตะวันออกเฉียงเหนือของสหรัฐอเมริกา ได้กลายเป็นพายุเฮอริเคนที่ใหญ่ที่สุดที่เคยบันทึกมา (โดยวัดเส้นผ่านศูนย์กลางได้ประมาณ 900 ไมล์ (1,400 กิโลเมตร)) มีผู้เสียชีวิตอย่างน้อย 233 คนตามเส้นทางของพายุใน 8 ประเทศ
ในจาเมกาแรงลมทำให้ประชากรร้อยละ 70 ไม่มีไฟฟ้าใช้ หลังคาได้รับความเสียหาย คร่าชีวิตผู้คน 1 คน สร้างความเสียหายประมาณ 100 ล้านดอลลาร์ (ค่าเงินปี พ.ศ. 2555) บริเวณขอบนอกของพายุเกิดน้ำท่วมที่เฮติคร่าชีวิตผู้คนไปอย่างน้อย 54 รายทำให้เกิดทุพภิกขภัยและมีผู้คนไร้ที่อยู่อาศัยประมาณ 200,000 ราย พายุเฮอริเคนยังทำให้มีผู้เสียชีวิต 2 รายในสาธารณรัฐโดมินิกัน ในคิวบาเกิดน้ำท่วมในบริเวณชายฝั่งและแรงลมสร้างความเสียหายทำลายบ้านเรือนไป 15,000 หลัง คร่าชีวิตผู้คนไป 11 คน ตีราคาความเสียหายได้ 2 พันล้านดอลลาร์ (ค่าเงินปี พ.ศ. 2555) ในบาฮามาสพายุแซนดีเป็นเหตุที่ทำให้มีผู้เสียชีวิต 2 ราย ได้รับความเสียหายประมาณ 700 ล้านดอลลาร์สหรัฐ (ค่าเงินปี พ.ศ. 2555)
ในสหรัฐอเมริกาพายุเฮอริเคนแซนดีสร้างความ้สียหายต่อ 24 รัฐ รวมถึงพื้นที่ชายฝั่งทางทะเลตะวันออกแทบทั้งหมดตั้งแต่ฟลอริดาไปจนถึงรัฐเมน และทางตะวันตกตั้งแต่เทือกเขาแอปพาเลเชียนไปยังมิชิแกนและวิสคอนซิน โดยเฉพาะในรัฐนิวเจอร์ซีย์และนครนิวยอร์กได้รับความเสียหายอย่างรุนแรง พายุที่พัดถล่มมหานครนิวยอร์กเมื่อวันที่ 29 ตุลาคมทำให้เกิดน้ำท่วมปิดถนน, อุโมงค์และรถไฟใต้ดิน ตีมูลค่าความเสียหายในสหรัฐอเมริกาได้ประมาณ 65,000 ล้านดอลลาร์ (ค่าเงินปี พ.ศ. 2555) ในแคนาดามีผู้เสียชีวิต 2 รายในออนแทรีโอและพายุดังกล่าวทำให้เกิดความเสียหายประมาณ 100 ล้านดอลลาร์แคนาดา (ค่าเงินปี พ.ศ. 2555) ในบริเวณรัฐออนแทรีโอและรัฐเกแบ็ก
การเคลื่อนที่ของเฮอร์ริเคนแซนดีตามมาตราเฮอริเคนแซฟเฟอร์–ซิมป์สัน